ΠΕΡΙΕΧΟΜΕΝΑ
ΑΠΟΦΑΣΕΙΣ
Μετονομασία της Αγγειοχειρουργικής Κλινικής
του Τομέα Χειρουργικής του Τμήματος Ιατρικής
της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών σε Α’ Αγγει-
οχειρουργική Κλινική.
Ίδρυση του «Εργαστηρίου Ελληνικής και Λατινικής Φιλοσοφικής Γραμματείας “Λίνος Γ. Μπε-
νάκης”» του Τμήματος Φιλοσοφίας της Σχολής
Ανθρωπιστικών
και
Κοινωνικών
Επιστημών
του Πανεπιστημίου Πατρών, σύμφωνα με τον
ν. 4957/2022 και τον Πρότυπο Εσωτερικό Κανονισμό Λειτουργίας Πανεπιστημιακών Εργαστηρίων
του Πανεπιστημίου Πατρών (Β΄ 3181/2023).
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση
σφαλμάτων
στην
υπό
στοιχεία
οικ.172/4.1.2024 απόφαση της Γραμματέως Αποκεντρωμένης Διοίκησης Κρήτης, που δημοσιεύ-
θηκε στην Εφημερίδα της Κυβερνήσεως (Β’  93).
ΑΠΟΦΑΣΕΙΣ
Αριθμ. απόφ. 38
(1)
Μετονομασία της Αγγειοχειρουργικής Κλινικής
του Τομέα Χειρουργικής του Τμήματος Ιατρικής
της Σχολής Επιστημών Υγείας του Εθνικού και
Καποδιστριακού Πανεπιστημίου Αθηνών σε Α’
Αγγειοχειρουργική Κλινική.
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
(συν. 29-11-2023)
Έχοντας υπόψη:
1. Την παρ. 2 του άρθρου 54 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α΄ 141).
2. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών» (Α΄ 13),
Γεωπονικού Πανεπιστημίου Αθηνών, Πανεπιστημίου
Θεσσαλίας με τα Τ.Ε.Ι. Θεσσαλίας και Στερεάς Ελλάδας,
Παλλημνιακό Ταμείο και άλλες διατάξεις.
3. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α΄ 124).
4. Το π.δ. 66/2003 «Ίδρυση Αγγειοχειρουργικής Κλινικής στο Τμήμα Ιατρικής του Εθνικού και Καποδιστριακού
Πανεπιστημίου Αθηνών και καθορισμός του εσωτερικού
της κανονισμού» (Α΄ 71).
5. Την υπ’ αρ. 514/17-12-2020 πρυτανική πράξη «Τροποποίηση του εσωτερικού κανονισμού της Αγγειοχειρουργι-
κής Κλινικής της Ιατρικής Σχολής της Σχολής Επιστημών
Υγείας του Εθνικού και Καποδιστριακού Πανεπιστημίου
Αθηνών» (Β΄ 5897), με την οποία η Αγγειοχειρουργική Κλινική εντάχθηκε στον Τομέα Χειρουργικής.
6. Την από 28-9-2023 απόφαση της Συνέλευσης του
Τμήματος Ιατρικής.
7. Την από 20-9-2023 απόφαση της Γενικής Συνέλευσης του Τομέα Χειρουργικής.
8. Το υπ’ αρ. 13383/21-9-2023 έγγραφο του Διευθυντή
του Τομέα Χειρουργικής.
9. Το υπ’ αρ. 96567/4-10-2023 έγγραφο του Προέδρου
της Ιατρικής Σχολής.
10. Το γεγονός ότι η μετονομασία της Αγγειοχειρουργικής Κλινικής δεν προκαλεί δαπάνη σε βάρος του τα-
κτικού προϋπολογισμού ή της κρατικής επιχορήγησης
του Ιδρύματος, αποφασίζουμε:
Τη μετονομασία της Αγγειοχειρουργικής Κλινικής του
Τομέα Χειρουργικής του Τμήματος Ιατρικής της Σχολής
Επιστημών Υγείας, σε Α’ Αγγειοχειρουργική Κλινική με
την τροποποίηση του άρθρου 1 του εσωτερικού της κανονισμού όπως αυτός καθορίστηκε με το π.δ. 66/2003
(Α΄ 71) και τροποποιήθηκε με την υπ’ αρ. 514/17-12-2020
Πρυτανική Πράξη (Β΄ 5897), ως ακολούθως:
Άρθρο 1
Μετονομασία
Η Αγγειοχειρουργική Κλινική που ιδρύθηκε με το
π.δ. 66/2003 (Α΄ 71) και εντάχθηκε με την υπ’ αρ. 514/
17-12-2020 (Β΄ 5897) πρυτανική πράξη στον Τομέα Χειρουργικής του Τμήματος Ιατρικής του Εθνικού και Κα-
ποδιστριακού Πανεπιστημίου Αθηνών, μετονομάζεται
σε Α’ Αγγειοχειρουργική Κλινική. Η Κλινική εξυπηρετεί
διδακτικές, ερευνητικές και κλινικές ανάγκες στο γνωστιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 331
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
κό αντικείμενο της Αγγειοχειρουργικής και στα πλαίσια
ερεύνης, πρόληψης, διάγνωσης και θεραπείας των παθήσεων του Αγγειακού Συστήματος.
Κατά τα λοιπά ισχύει το π.δ. 66/2003 (Α΄ 71) και η
υπ’ αρ. 514/17-12-2020 (Β΄ 5897)  πρυτανική πράξη.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Ιανουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
Αριθμ. 1576
(2)
Ίδρυση του «Εργαστηρίου Ελληνικής και Λατινικής Φιλοσοφικής Γραμματείας “Λίνος Γ. Μπε-
νάκης”» του Τμήματος Φιλοσοφίας της Σχολής Ανθρωπιστικών και Κοινωνικών Επιστημών
του Πανεπιστημίου Πατρών, σύμφωνα με τον
ν. 4957/2022 και τον Πρότυπο Εσωτερικό Κανονισμό Λειτουργίας Πανεπιστημιακών Εργαστηρί-
ων του Πανεπιστημίου Πατρών (Β΄ 3181/2023).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1) Το άρθρο 60 του ν. 4386/2016 (Α΄ 83).
2) Τα άρθρα 35 και 36 του ν. 4610/2019 (Α΄ 70).
3) Τα άρθρα 46 -53 του νόμου 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’  141).
4) Την υπό στοιχεία 119929/Ζ1/30.09.2022 εγκύκλιο
του Υπουργείου Παιδείας.
5) Την υπ’ αρ. 34460/9.5.2023 απόφαση Συγκλήτου
«Πρότυπος Εσωτερικός Κανονισμός Λειτουργίας Πανεπιστημιακών Εργαστηρίων του Πανεπιστημίου Πατρών»
(Β’  3181).
6) Τη σύμφωνη γνώμη της Συνέλευσης του Τμήματος
Φιλοσοφίας της Σχολής Ανθρωπιστικών και Κοινωνικών Επιστημών του Πανεπιστημίου Πατρών. (συνεδρι-
άσεις: 124/28.9.2022, 132/5.5.2023 133/24.5.2023 και
137/14.9.2023).
7) Την θετική εισήγηση της Πενταμελούς Συμβουλευτικής Επιτροπής της Συγκλήτου σε θέματα Εργαστηρίων.
8) Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του κρατικού προϋπολογισμού ή του προϋπολογισμού του Πανεπιστημίου Πατρών, αποφασίζουμε:
Άρθρο 1
Ίδρυση - αντικείμενο
Ιδρύεται στο Τμήμα Φιλοσοφίας της Σχολής Ανθρωπιστικών και Κοινωνικών Επιστημών του Πανεπιστημί-
ου Πατρών Εργαστήριο με την επωνυμία «Εργαστήριο
Ελληνικής και Λατινικής Φιλοσοφικής Γραμματείας “Λίνος Μπενάκης”» και διεθνή επωνυμία «Center for the
Study of Greek and Latin Philosophical Literature “Linos
Benakis”», το οποίο καλύπτει διδακτικές και ερευνητικές
ανάγκες των προγραμμάτων Προπτυχιακών και Μεταπτυχιακών Σπουδών του Τμήματος. Το Εργαστήριο έχει
βασικό σκοπό,την υψηλού επιπέδου διεπιστημονική
έρευνα στα γνωστικά αντικείμενα που εμπίπτουν στην
ιστορία της φιλοσοφίας, στην ελληνική και λατινική φιλολογία και στην ψηφιακή επεξεργασία χειρόγραφων
και έντυπων γλωσσικών πόρων, όπως αυτός αναλύεται
στο άρθρο 3.
Άρθρο 2
Εσωτερικός Κανονισμός
Η λειτουργία του Εργαστηρίου διέπεται από τον παρόντα εσωτερικό κανονισμό, όπως αναλύεται στα πα-
ρακάτω άρθρα.
Άρθρο 3
Αποστολή - δραστηριότητες
Το Εργαστήριο έχει αποστολή:
1. την υψηλού επιπέδου διεπιστημονική έρευνα σε
θέματα σχετικά με τα γνωστικά του αντικείμενα, την ανάπτυξη της τεχνογνωσίας που δημιουργείται από ερευνη-
τικές ομάδες με κοινά ή συμπληρωματικά ερευνητικά
ενδιαφέροντα, και τη συνεισφορά στην κάλυψη ερευνητικών και εκπαιδευτικών αναγκών της ακαδημαϊκής
μονάδας στην οποία ανήκει,
2. την κάλυψη των εκπαιδευτικών και ερευνητικών
αναγκών των Προγραμμάτων Προπτυχιακών και Μεταπτυχιακών Σπουδών άλλων Τμημάτων του Πανεπιστη-
μίου Πατρών, εφόσον τούτο είναι δυνατό και ζητείται
από τα Τμήματα αυτά, σε θέματα που εμπίπτουν στο
γνωστικό αντικείμενο του Εργαστηρίου,
3. την ανάπτυξη προγραμμάτων διδασκαλίας και τη
διεξαγωγή βασικής και εφαρμοσμένης έρευνας στα γνωστικά αντικείμενα:
(α) ιστορία της φιλοσοφίας
(β) ελληνική φιλολογία
(γ) λατινική φιλολογία
(δ) ψηφιακή επεξεργασία χειρόγραφων και έντυπων
γλωσσικών πόρων,
με σκοπό την ανάπτυξη νέας γνώσης και την απόκτηση
τεχνογνωσίας τόσο σε θεωρητικό όσο και σε πειραματικό-εφαρμοσμένο επίπεδο,
4. τη συνεργασία, κάθε μορφής, κατόπιν απόφασης
του αρμοδίου οργάνου του Πανεπιστημίου Πατρών, με
ανώτατα εκπαιδευτικά ιδρύματα (Α.Ε.Ι.) της ημεδαπής και
αναγνωρισμένα ιδρύματα της αλλοδαπής, ερευνητικούς
και τεχνολογικούς φορείς της ημεδαπής και της αλλοδαπής, εφόσον οι επιστημονικοί στόχοι τους συμπίπτουν,
συγκλίνουν ή είναι συναφείς με αυτούς του Εργαστηρίου,
5. τη συνεργασία με άλλα εργαστήρια δημοσίων φορέων, οργανισμούς, ινστιτούτα, επιχειρήσεις, δήμους,
κοινότητες και λοιπούς κοινωνικούς και επιστημονικούς
φορείς ή και κοινωφελή ιδρύματα,
6. την εξασφάλιση πόρων και πηγών χρηματοδότησης για την ενίσχυση της έρευνας στα αντικείμενα του
Εργαστηρίου,
7. τη συνεισφορά στη δημιουργία νέων, σύγχρονων
και ελκυστικών προγραμμάτων σπουδών πρώτου και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
δεύτερου κύκλου της ακαδημαϊκής μονάδας στην οποία
ανήκει, καθώς και στην αναβάθμιση των υφιστάμενων
προγραμμάτων σπουδών, και την κάλυψη εκπαιδευτικών
και ερευνητικών αναγκών στο πλαίσιο των γνωστικών
αντικειμένων του Εργαστηρίου,
8. την παροχή εξειδικευμένου επιστημονικού και συμβουλευτικού έργου προς τρίτα φυσικά ή νομικά πρόσω-
πα, ιδίως με γνωμοδοτήσεις και μελέτες,
9. την ανάληψη εκπόνησης ερευνητικών και αναπτυξιακών έργων/προγραμμάτων, την οικονομική διαχείριση
των οποίων αναλαμβάνει ο Ειδικός Λογαριασμός Κονδυλίων Έρευνας (Ε.Λ.Κ.Ε.) του Πανεπιστημίου Πατρών,
καθώς και την οργάνωση και παροχή επιμορφωτικών
προγραμμάτων μέσω του Κέντρου Επιμόρφωσης και διά
Βίου Μάθησης (ΚΕ.ΔΙ.ΒΙ.Μ.) του Πανεπιστημίου Πατρών
στα γνωστικά αντικείμενα του Εργαστηρίου,
10. τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων, θερινών και
χειμερινών σχολείων και άλλων επιστημονικών εκδηλώσεων, την πρόσκληση αναγνωρισμένων Ελλήνων και
ξένων επιστημόνων, καθώς και την πραγματοποίηση
δημοσιεύσεων και εκδόσεων,
11. τη διεξαγωγή εφαρμοσμένης έρευνας, στο πλαίσιο
συμφώνων συνεργασίας με επιχειρήσεις ή βιομηχανίες
της ημεδαπής ή αλλοδαπής.
Άρθρο 4
Στελέχωση - τοποθέτηση προσωπικού
1. Το Εργαστήριο αποτελεί δραστηριότητα του Τμήματος Φιλοσοφίας και στελεχώνεται από μέλη Διδακτικού
Ερευνητικού Προσωπικού (Δ.Ε.Π.) Τμήματος ή Τμημάτων
των οποίων η επιστημονική ενασχόληση εμπίπτει στα
διδακτικά, επιστημονικά και ερευνητικά ενδιαφέροντα
του Εργαστηρίου, από μέλη του Ειδικού Εκπαιδευτικού
Προσωπικού (Ε.Ε.Π.), από μέλη του Εργαστηριακού Διδακτικού Προσωπικού (Ε.ΔΙ.Π.) και από μέλη του Ειδικού
Τεχνικού Εργαστηριακού Προσωπικού (Ε.Τ.Ε.Π.), καθώς
και από μέλη του λοιπού επιστημονικού προσωπικού
και του διοικητικού προσωπικού. Το έργο των παραπάνω καθορίζεται σύμφωνα με τις εκάστοτε ανάγκες του
Εργαστηρίου, και η τοποθέτησή τους γίνεται σύμφωνα
με τις ισχύουσες διατάξεις.
2. Η τοποθέτηση μελών του Εργαστηρίου πραγματοποιείται κατόπιν αίτησής τους, σύμφωνα με τη διαδικα-
σία που ορίζει το άρθρο 50 του ν. 4957/2022.
3. Στο Εργαστήριο δύναται να δραστηριοποιούνται μεταπτυχιακοί φοιτητές, υποψήφιοι διδάκτορες και μεταδι-
δακτορικοί ερευνητές, με ερευνητικά ενδιαφέροντα και
τομείς δραστηριοποίησης συναφείς προς τα ανωτέρω
αναγραφόμενα (άρθρο 3, παρ. 3) γνωστικά αντικείμενα.
4. Στο Εργαστήριο δύναται να τοποθετείται ή να διατίθεται διοικητικό προσωπικό του Ιδρύματος για την
υποστήριξή του, κατόπιν εισήγησης του Διευθυντή του
και απόφαση του Πρύτανη, καθώς και να απασχολούνται
οι ακόλουθες κατηγορίες προσωπικού:
α) επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
δ) προσωπικό του Α.Ε.Ι. για την εκτέλεση πρόσθετου
έργου επ’ αμοιβή, και
ε) επιστημονικοί συνεργάτες του άρθρου 58 τού
ν. 4957/2022.
5. Η μισθοδοσία του προσωπικού της παραπάνω παραγράφου δεν θα βαρύνει τον προϋπολογισμό του Π.Π.
και θα καλύπτεται αποκλειστικά από πόρους του Εργαστηρίου, η διαχείριση των οποίων θα πραγματοποιείται
μέσω του Ε.Λ.Κ.Ε.
6. Τα δικαιώματα και οι υποχρεώσεις του προσωπικού
που θα στελεχώνει το Εργαστήριο προβλέπονται από
τις κείμενες διατάξεις για κάθε κατηγορία. Ειδικότερα,
τα μέλη Δ.Ε.Π. και εν γένει Εκπαιδευτικού Προσωπικού
συμμετέχουν ενεργά στην οργάνωση και υλοποίηση
της θεωρητικής και πρακτικής εκπαίδευσης των φοιτητών (προπτυχιακών, μεταπτυχιακών και υποψηφίων
διδακτόρων), στην οργάνωση και ομαλή λειτουργία του
Εργαστηρίου, καθώς και στις διδακτικές, ερευνητικές,
επιστημονικές και κοινωνικές εκδηλώσεις που οργανώνει
το Εργαστήριο.
Άρθρο 5
Διοίκηση - αρμοδιότητες Διευθυντή
1. Το Εργαστήριο διευθύνεται από μέλος Διδακτικού
Ερευνητικού Προσωπικού (Δ.Ε.Π.) του Τμήματος Φιλοσοφίας του Πανεπιστημίου Πατρών γνωστικού αντικει-
μένου αντίστοιχου προς αυτά που θεραπεύει το Εργαστήριο (βλ. άρθρο 3, παρ. 3), με τριετή θητεία.
2. Ως Διευθυντής του Εργαστηρίου εκλέγεται μέλος
(Δ.Ε.Π.) πλήρους απασχόλησης, της βαθμίδας του Καθηγητή ή του Αναπληρωτή Καθηγητή, με την επιφύλαξη
της παρ. 8 του άρθρου 48 του ν. 4957/2022.
3. Ο Διευθυντής μεριμνά εν γένει για την ομαλή και
απρόσκοπτη λειτουργία του Εργαστηρίου και έχει τις
εξής αρμοδιότητες:
α) προΐσταται και εποπτεύει της λειτουργίας του Εργαστηρίου,
β) μεριμνά για την εφαρμογή του εσωτερικού κανονισμού του Εργαστηρίου, του Εσωτερικού Κανονισμού του
Πανεπιστημίου Πατρών και των αποφάσεων των οργάνων του Α.Ε.Ι., καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του (Ε.Λ.Κ.Ε.) του Πανεπιστημίου
Πατρών, ο οποίος διαχειρίζεται τους ίδιους πόρους του
Εργαστηρίου,
δ) εισηγείται προς τον Πρύτανη τοποθέτηση ή διάθεση
μελών του διοικητικού προσωπικού του Πανεπιστημίου
Πατρών για την υποστήριξη του Εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
του Πανεπιστημίου Πατρών την πρόσληψη έκτακτου
ερευνητικού, επιστημονικού και λοιπού προσωπικού για
τις ανάγκες του Εργαστηρίου,
στ) συντονίζει κάθε εργασία η οποία γίνεται στο Εργαστήριο στο πλαίσιο ερευνητικού προγράμματος ή
άλλου έργου που έχει αποφασιστεί και καθορίζει την
προτεραιότητα στη χρησιμοποίηση αναλωσίμων, εξοπλισμού και χώρων, σε περίπτωση που δεν υπάρχει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
σχετική απόφαση. Επίσης, έχει την ευθύνη για την προστασία του εξοπλισμού και των εγκαταστάσεων από
βλάβες, την ασφάλεια του προσωπικού, των φοιτητών
και των επισκεπτών εντός του Εργαστηρίου και γενικά
την ευθύνη για την απρόσκοπτη λειτουργία του Εργαστηρίου. Επίσης, ασκεί κάθε άλλη αρμοδιότητα που
ορίζεται στον Εσωτερικό Κανονισμό του Πανεπιστημίου
Πατρών και στον Εσωτερικό Κανονισμό Λειτουργίας
του Εργαστηρίου,
ζ) Καταρτίζει και εισηγείται στα αρμόδια όργανα του
Τμήματος το πρόγραμμα λειτουργίας για τις διδακτικές
και ερευνητικές δραστηριότητες του Εργαστηρίου και
μεριμνά για την υλοποίησή τους ,
η) εισηγείται τους υπεύθυνους των αναλωσίμων υλικών και του κινητού εξοπλισμού προς το Τμήμα,
θ) υπογράφει κάθε εξερχόμενο έγγραφο που σχετίζεται με το Εργαστήριο
ι) υποβάλλει ετήσιο απολογισμό των δραστηριοτήτων
του Εργαστηρίου στη Συνέλευση του Τμήματος
ια) Μεριμνά για:
- την υλοποίηση των αποφάσεων των συλλογικών οργάνων του Τμήματος και για την παροχή εκπαιδευτικού,
επιστημονικού και ερευνητικού έργου,
- την κατανομή των πόρων, διαχειριζόμενος κάθε έσοδο
του Εργαστηρίου σύμφωνα με τις ισχύουσες διατάξεις,
- τη στελέχωση του Εργαστηρίου με το αναγκαίο προσωπικό,
- την ορθή χρήση του εξοπλισμού και των υλικών από
το προσωπικό του Εργαστηρίου και από άλλους ερευνητές.
Με εισήγηση του Διευθυντή προς τα αρμόδια όργανα
του Τμήματος, της Σχολής και του ιδρύματος είναι δυνατή η πρόσληψη και απασχόληση πανεπιστημιακών
υποτρόφων, εντεταλμένων διδασκαλίας σε τομείς σχετικούς με τις διδακτικές, επιστημονικές και ερευνητικές
δραστηριότητες του Εργαστηρίου σύμφωνα με τις εκάστοτε ισχύουσες διατάξεις.
Άρθρο 6
Εγκατάσταση - λειτουργία
1. Το Εργαστήριο εγκαθίσταται σε χώρο του κτηρίου
του Τμήματος Φιλοσοφίας (κτήριο Β του Πανεπιστημίου
Πατρών, χώρος 005) για τη διεξαγωγή του έργου του, και
ειδικότερα για την εγκατάσταση του εξοπλισμού που
είναι αναγκαίος για τη διενέργεια των εργαστηριακών
ασκήσεων και των ερευνητικών προγραμμάτων.
2. Το Εργαστήριο λειτουργεί κατά τις εργάσιμες ημέρες και ώρες, σύμφωνα με τον εσωτερικό κανονισμό
λειτουργίας του Πανεπιστημίου Πατρών. Στον χώρο
εγκατάστασης τοποθετείται πινακίδα με την επωνυμία
του Εργαστηρίου. Στο Εργαστήριο τηρούνται οι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία.
3. Ο Διευθυντής ενημερώνεται πριν τη διεξαγωγή
κάθε εργασίας που γίνεται στο Εργαστήριο στο πλαίσιο ερευνητικού προγράμματος ή άλλου έργου που
έχει αποφασιστεί και καθορίζει την προτεραιότητα στη
χρησιμοποίηση εξοπλισμού και χώρων, σε περίπτωση
που δεν υπάρχει σχετική απόφαση.
4. Ο Διευθυντής έχει την ευθύνη για την εν γένει
λειτουργία του Εργαστηρίου, τη χρησιμοποίηση εξοπλισμού, υλικών και χώρων που ανήκουν σε αυτό, την
παραμονή των εργαζομένων (προσωπικού, φοιτητών,
επισκεπτών) στους χώρους, καθώς και για την προστασία
του εξοπλισμού και των εγκαταστάσεων του Εργαστηρίου από βλάβες.
Άρθρο 7
Χρήση των υποδομών του Εργαστηρίου
1. Η χρήση των υποδομών του Εργαστηρίου επιτρέπεται μόνο σε άτομα που ανήκουν στην ακαδημαϊκή
κοινότητα του Πανεπιστημίου Πατρών, και ειδικότερα
σε άτομα που ανήκουν στις εξής κατηγορίες:
α) μέλη Δ.Ε.Π. και λοιποί διδάσκοντες/-ουσες,
β) φοιτητές/-ήτριες όλων των κύκλων σπουδών του
Ιδρύματος
γ) ερευνητές/-ήτριες,
δ) τεχνικό και εκπαιδευτικό προσωπικό,
ε) σπουδαστές/-άστριες και εκπαιδευτές/-εύτριες προγραμμάτων επιμόρφωσης που διοργανώνει το Ίδρυμα και
στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν να χρησιμοποιήσουν το Εργαστήριο κατ’
εξαίρεση, μετά από άδεια του Διευθυντή του Εργαστηρίου, με τήρηση της αρχής της ίσης μεταχείρισης και του
ίσου μέτρου κρίσης και με παράλληλη ενημέρωση του
Προέδρου του Τμήματος.
3. Κάθε εργαζόμενος ή επισκέπτης οφείλει να τηρεί
τους κανόνες υγιεινής και ασφάλειας που έχει θεσπίσει
το Εργαστήριο, καθώς και το Πανεπιστήμιο Πατρών.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε ερευνητές που έχουν εκπαιδευτεί στη χρήση του
συγκεκριμένου εξοπλισμού και έχουν εξουσιοδοτηθεί
προς τούτο από τον Διευθυντή. Εξοπλισμός και εν γένει
αντικείμενα του Εργαστηρίου τα οποία παραδίδονται
για τη διεξαγωγή εκπαιδευτικού και ερευνητικού έργου,
μετά τη χρήση τους επιστρέφονται στην κατάσταση στην
οποία βρίσκονταν κατά την παράδοσή τους.
Άρθρο 8
Έσοδα - πόροι
1. Το Εργαστήριο λειτουργεί αποκλειστικά με ιδίους
πόρους, οι οποίοι θα προέρχονται από:
α) εισφορές και χρηματοδοτήσεις από διεθνείς οργανισμούς, από δημόσιες ή ιδιωτικές επιχειρήσεις και από
νομικά ή φυσικά πρόσωπα,
β) κληρονομιές, κληροδοτήματα, δωρεές και κάθε
άλλη οικονομική ενίσχυση που προέρχεται από ημεδαπά, ή αλλοδαπά φυσικά ή νομικά πρόσωπα προς το
Πανεπιστήμιο Πατρών για το Εργαστήριο, εφόσον δεν
τίθενται όροι που αντιβαίνουν στους σκοπούς του Εργαστηρίου και του Πανεπιστημίου Πατρών,
γ) διοργάνωση συνεδρίων, επιμορφωτικών προγραμμάτων, σεμιναρίων, ημερίδων, συμποσίων και χειμερι-
νών/θερινών σχολείων,
δ) αμειβόμενη συμμετοχή του Εργαστηρίου σε εγχώρια, ευρωπαϊκά ή διεθνή ερευνητικά προγράμματα, και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
ε) κάθε άλλη νόμιμη πηγή, εφόσον δεν τίθενται όροι
που αντιβαίνουν στον σκοπό του Εργαστηρίου και του
Πανεπιστημίου Πατρών.
Άρθρο 9
Διαδικασίες και όροι ασφάλειας της εργασίας
και της υγιεινής των εργαζομένων
1. Με ευθύνη του Διευθυντή, το Εργαστήριο είναι
υποχρεωμένο να εξασφαλίζει όλες τις προϋποθέσεις
για την ασφάλεια της εργασίας και της υγιεινής των
εργαζομένων και των εγκαταστάσεών του. Προς τούτο
υποχρεούται να παρέχει στους εργαζόμενους όλα τα
μέσα ασφάλειας και να διατηρεί τον εξοπλισμό του σε
άριστη κατάσταση.
2. Σε περίπτωση ανάγκης, το Εργαστήριο είναι υποχρεωμένο, με ευθύνη του Διευθυντή, να διαθέτει όλα
τα απαραίτητα μέσα για την παροχή πρώτων βοηθειών
στους εργαζόμενους,
3. Το Εργαστήριο έχει τον δικό του Κανονισμό ασφάλειας, ο οποίος συνάδει με τις γενικότερες πολιτικές Υγι-
εινής και Ασφάλειας του Πανεπιστημίου Πατρών, εναρμονισμένες με την ισχύουσα ελληνική και ευρωπαϊκή
νομοθεσία. Η πρόσβαση στο Εργαστήριο επιτρέπεται
μόνο στο εξουσιοδοτημένο προσωπικό, ενώ απαιτείται
ευκρινής σήμανση.
4. Το Εργαστήριο είναι υποχρεωμένο να φροντίζει για
την τήρηση όλων των προβλεπόμενων κανόνων υγιεινής
και καθαριότητας, τόσο στις εγκαταστάσεις του όσο και
στον περιβάλλοντα χώρο.
5. Το έκτακτο προσωπικό με σύμβαση έργου ή παροχής υπηρεσιών το οποίο ασκεί εργαστηριακό έργο
οφείλει να προσκομίζει στον Ε.Λ.Κ.Ε. ή την Εταιρεία
Αξιοποίησης και Διαχείρισης της Περιουσίας του Πανεπιστημίου Πατρών ασφαλιστήριο συμβόλαιο αστικής
ιατρικής ευθύνης που θα καλύπτει τη διάρκεια της απασχόλησής του.
Άρθρο 10
Πολιτική για την προστασία διανοητικής
ιδιοκτησίας
1. Αρμόδιος φορέας για τη διαχείριση και προστασία των δικαιωμάτων διανοητικής (πνευματικής ή/και
βιομηχανικής) ιδιοκτησίας επί των παραγόμενων αποτελεσμάτων από τα προγράμματα/έργα που εκπονού-
νται στο Εργαστήριο είναι ο Ε.Λ.Κ.Ε. του Πανεπιστημίου
Πατρών, οπότε εφαρμόζονται οι οικείες διατάξεις του
Οδηγού Χρηματοδότησης και Διαχείρισης, ή η Εταιρεία
Αξιοποίησης και Διαχείρισης της Περιουσίας του Πανεπιστημίου Πατρών, οπότε εφαρμόζονται οι οικείοι όροι
της προγραμματικής σύμβασης του άρθρου 262 τού
ν. 4957/2022, η οποία συνάπτεται μεταξύ της Εταιρείας
Αξιοποίησης και Διαχείρισης της Περιουσίας του Πανεπιστημίου Πατρών και του Ιδρύματος.
2. Ως γενική αρχή, τα παραγόμενα αποτελέσματα ανήκουν στον φορέα χρηματοδότησης του έργου/προγράμ-
ματος. Το Εργαστήριο διατηρεί το δικαίωμα χρήσης των
παραγόμενων αποτελεσμάτων αποκλειστικά για ερευνητικούς, εκπαιδευτικούς και διδακτικούς σκοπούς. Η
τεχνογνωσία που τυχόν παραχθεί κατά την υλοποίηση
του έργου/προγράμματος, όπως και το δικαίωμα για την
απόκτηση διπλώματος ευρεσιτεχνίας ή άλλου τίτλου για
την κατοχύρωση αυτής, ανήκουν σε κάθε περίπτωση
αποκλειστικά στο Πανεπιστήμιο Πατρών και στα φυσικά
πρόσωπα της ερευνητικής ομάδας που συνέβαλαν στην
ανακάλυψη αυτή.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στα πλαίσια των οποίων το Εργαστήριο αναλαμβάνει την εκτέλεση προγραμμάτων
χωρίς δυνατότητα διαπραγμάτευσης των όρων πνευματικής και βιομηχανικής ιδιοκτησίας, δεν ακολουθείται η
παραπάνω διαδικασία, αλλά ενημερώνεται η Επιτροπή
Ερευνών, η οποία μπορεί να αρνηθεί την υπογραφή τέτοιας σύμβασης.
4. Σε ειδικό άρθρο της σύμβασης παροχής έργου θα
αναφέρονται τα δικαιώματα της διανοητικής (πνευματικής) ιδιοκτησίας που απορρέουν από το έργο που παρέ-
χεται, λαμβανομένης υπόψη και τυχόν προϋφιστάμενης
διανοητικής ιδιοκτησίας ή τεχνογνωσίας.
5. Στην περίπτωση που προβλέπονται τέτοιου είδους
δικαιώματα για το Ίδρυμα, οι εφευρέσεις και καινοτομίες θα αξιολογούνται από την Επιτροπή Μεταφοράς
Τεχνολογίας, Καινοτομίας και Νεοφυούς Επιχειρηματικότητας, η οποία συστήνεται σύμφωνα με το άρθρο 222
τού ν. 4957/2022, και θα εισηγείται, λαμβάνοντας υπόψη
τη σπουδαιότητα και σκοπιμότητα προστασίας τους, τη
δυνατότητα βιομηχανικής εφαρμογής τους και την κατοχύρωσή τους με Δίπλωμα Ευρεσιτεχνίας (Δ.Ε.) ή Πι-
στοποιητικό Υποδείγματος Χρησιμότητας (Π.Υ.Χ.), κατά
τα οριζόμενα στον Κανονισμό Μεταφοράς Τεχνολογίας.
Άρθρο 11
Γενικές αρχές προστασίας δεδομένων
προσωπικού χαρακτήρα
1. Το Πανεπιστήμιο Πατρών, τηρώντας τη νομοθεσία
περί προστασίας δεδομένων προσωπικού χαρακτήρα
(Κανονισμός της Ε.Ε. 2016/679 και ν. 4624/2019), διατηρεί τις προσωπικές πληροφορίες σε ασφαλή κεντρικό
διακομιστή τηρώντας τις απαραίτητες εκ του νόμου
προϋποθέσεις ασφάλειας. Σε συμμόρφωση προς τον
Κανονισμό της Ε.Ε. 2016/679 και τον ν. 4624/2019, τα δεδομένα προσωπικού χαρακτήρα όλων των εντολέων τα
οποία περιέρχονται σε γνώση όλων των εμπλεκομένων
προσώπων στο πλαίσιο κάποιας συναλλαγής, καταχωρίζονται από το Ίδρυμα σε αρχείο δεδομένων. Η διαβίβαση
των ανωτέρω στοιχείων προσωπικού χαρακτήρα γίνεται
μόνον όπου προβλέπεται από τον νόμο, σε οποιεσδήποτε αρχές, με τήρηση της σχετικής Δήλωσης Απορρήτου.
2. Η επεξεργασία των προσωπικών δεδομένων θα
πραγματοποιείται με σεβασμό προς τις βασικές αρχές
προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινο-
βουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
(Γενικός Κανονισμός για την Προστασία των Δεδομένων Γ.Κ.Π.Δ.), ήτοι της νομιμότητας, αντικειμενικότητας και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
διαφάνειας της επεξεργασίας, του περιορισμού του σκοπού της επεξεργασίας, της ελαχιστοποίησης των δεδομέ-
νων, της ακρίβειάς τους, του περιορισμού της περιόδου
αποθήκευσης, της ακεραιότητας και εμπιστευτικότητας
και, τέλος, της λογοδοσίας.
3. Όταν το Εργαστήριο επεξεργάζεται δεδομένα προσωπικού χαρακτήρα, φροντίζει ώστε:
α) να έχει συλλέξει και να επεξεργάζεται τα δεδομένα
αυτά νόμιμα, δυνάμει των προβλέψεων της υφιστάμενης
νομοθεσίας και των προϋποθέσεων που αυτή θέτει,
β) να επεξεργάζεται τα δεδομένα προσωπικού χαρακτήρα μόνο για καθορισμένους, ρητούς και νόμιμους
σκοπούς,
γ) να λαμβάνει τα κατάλληλα τεχνικά και οργανωτικά
μέτρα ώστε τα δεδομένα προσωπικού χαρακτήρα να
υποβάλλονται σε επεξεργασία κατά τρόπο που εγγυάται
την ασφάλεια των δεδομένων προσωπικού χαρακτήρα,
μεταξύ πρωτίστως την προστασία τους από μη εξουσιοδοτημένη ή παράνομη επεξεργασία και από τυχαία απώ-
λεια, καταστροφή ή φθορά, επιπλέον δε να επανεξετάζει
περιοδικά την επάρκεια και την αποτελεσματικότητα
των μέτρων αυτών,
δ) να καταβάλλει τις απαραίτητες προσπάθειες ώστε
τα δεδομένα προσωπικού χαρακτήρα που διατηρεί και
επεξεργάζεται να είναι πάντα ακριβή και επικαιροποιημένα και να χορηγούνται στα υποκείμενα των δεδομέ-
νων όλα τα προβλεπόμενα εκ της ισχύουσας νομοθεσίας
δικαιώματα,
ε) να μη διατηρεί τα δεδομένα προσωπικού χαρακτήρα που συλλέγει, για χρονικό διάστημα μεγαλύτερο
από αυτό που επιβάλλουν οι σκοποί προς εξυπηρέτηση
των οποίων συνελέγησαν και τυγχάνουν επεξεργασίας. Η διατήρηση των προσωπικών δεδομένων για με-
γαλύτερο χρονικό διάστημα είναι δυνατή, μόνον εάν η
επεξεργασία των δεδομένων αυτών είναι απαραίτητη:
(i) για την τήρηση νομικής υποχρέωσης που επιβάλλει
την επεξεργασία βάσει διάταξης νόμου (ιδίως στο πλαίσιο των υποχρεώσεών του ως δικαιούχου υλοποίησης
συγχρηματοδοτούμενων προγραμμάτων ΕΣΠΑ κ.λπ.),
(ii) για την εκπλήρωση καθήκοντος που εκτελείται προς
το δημόσιο συμφέρον, (iii) για σκοπούς αρχειοθέτησης
προς το δημόσιο συμφέρον, ή για σκοπούς επιστημονικής ή ιστορικής έρευνας, ή για στατιστικούς σκοπούς,
αφού ληφθούν τα κατάλληλα τεχνικά και οργανωτικά
μέτρα, συμπεριλαμβανομένης της ψευδωνυμοποίησης
τους, και μόνον εφόσον οι σκοποί αυτοί δεν μπορούν
εξυπηρετηθούν μέσω της ανωνυμοποίησης των δεδομένων, ή, τέλος, (iv) για τη θεμελίωση, άσκηση ή υπο-
στήριξη νομικών αξιώσεων.
4.  Το Εργαστήριο μεριμνά ώστε τα υποκείμενα των
δεδομένων να μπορούν να ασκήσουν τα δικαιώματα που
τους αναγνωρίζει η νομοθεσία αναφορικά με τη συλλογή
και την επεξεργασία των δεδομένων προσωπικού χαρακτήρα. Τα δικαιώματα αυτά είναι τα ακόλουθα: (i) πρό-
σβασης στα δεδομένα, (ii) διόρθωσης των δεδομένων,
(iii) διαγραφής των δεδομένων («δικαίωμα στη λήθη»),
(iv) περιορισμού της επεξεργασίας των δεδομένων,
(v) δικαίωμα στη φορητότητα των δεδομένων και (vi)
δικαίωμα αντίρρησης στην επεξεργασία των δεδομένων.
Άρθρο 12
Θέματα ηθικής και δεοντολογίας της έρευνας
1. Των θεμάτων ηθικής και δεοντολογίας της έρευνας
που αφορούν στα έργα παροχής υπηρεσιών που υλοποιούνται στο Εργαστήριο επιλαμβάνεται η Επιτροπή
Ηθικής και Δεοντολογίας της Έρευνας (Ε.Η.Δ.Ε.) του Πανεπιστημίου Πατρών, με σκοπό να παρέχει σε ηθικό και
δεοντολογικό επίπεδο εγγύηση αξιοπιστίας των έργων.
2. Η διαδικασία υποβολής ερευνητικών προτάσεων
προς την Ε.Η.Δ.Ε προς διερεύνηση επί πιθανών ανακυπτόντων ζητημάτων ηθικής και δεοντολογίας της
έρευνας των έργων παροχής υπηρεσιών καθορίζεται
με βάση τις διατάξεις του ν. 4957/2022 (άρθρα 277-282)
και τον Κανονισμό Εφαρμογής Αρχών και Λειτουργίας
της Ε.Η.Δ.Ε. του Πανεπιστημίου Πατρών. Στον ανωτέρω
Κανονισμό εξειδικεύονται τα έγγραφα που υποβάλλονται από τους επιστημονικά υπευθύνους, η διαδικασία
υποβολής τους και ο τρόπος λειτουργίας και λήψης αποφάσεων από την Ε.Η.Δ.Ε.
Άρθρο 13
Διαδικασίες και όροι ασφάλειας των
πληροφοριών
Οι χρήστες των υποδομών και χώρων Πανεπιστημιακού Εργαστηρίου υποχρεούνται να τηρούν ως εμπιστευ-
τικές όλες τις πληροφορίες που περιέχονται σε γνώση
τους και να μην προβαίνουν στην αποκάλυψη, δημοσίευση, διάχυση ή με οποιονδήποτε τρόπο ανακοίνωση
αυτών σε τρίτους άμεσα ή έμμεσα, εν όλω ή εν μέρει, και
για οποιονδήποτε λόγο. Για τον σκοπό αυτό οι χρήστες
που δεν διατηρούν υπηρεσιακή σχέση με το Πανεπιστήμιο Πατρών υπογράφουν σχετική δήλωση εχεμύθειας
και εμπιστευτικότητας.
Άρθρο 14
Διαχείριση και αποθήκευση υλικών
και πληροφοριών
Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης που τηρούνται στο Πανεπιστημιακό Εργαστήριο. Ο Επιστημονικά Υπεύθυνος του κάθε έργου θα έχει
επίσης τη συνολική ευθύνη από πλευράς του Πανεπιστημιακού Εργαστηρίου για τον έλεγχο των αποθεμάτων
(stock) και τις διαδικασίες παραγγελιών.
2. Το μόνιμο προσωπικό του Πανεπιστημιακού Εργαστηρίου έχει την ευθύνη της διαχείρισης των υλικών και
είναι υποχρεωμένο να λαμβάνει μέτρα για την ασφαλή
φύλαξή τους σε κατάλληλους χώρους και τη διατήρησή
τους σε άριστη κατάσταση.
3. Αν για οποιοδήποτε λόγο το Πανεπιστημιακό Εργαστήριο σταματήσει να προσφέρει τις υπηρεσίες του,
όλα τα υλικά μεταβιβάζονται, με εισήγηση του Επιστημονικού Υπευθύνου και απόφαση του οικείου Τμήμα-
τος, η οποία κοινοποιείται στη Επιτροπή Ερευνών ή την
Εταιρεία Αξιοποίησης και Διαχείρισης της Περιουσίας
του Πανεπιστημίου Πατρών, σε αντίστοιχο Εργαστήριο
του Τμήματος.
4. Για όλες τις υπηρεσίες που προσφέρει το Πανεπιστημιακό Εργαστήριο προς τρίτους, διατηρεί πλήρες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
μηχανογραφημένο αρχείο πληροφοριών. Η διαχείριση
και η αποθήκευση των πληροφοριών για κάθε έργο θα
γίνεται από τον Επιστημονικά Υπεύθυνο του Έργου, ο
οποίος θα είναι ο αποκλειστικά υπεύθυνος έναντι του
αντισυμβαλλόμενου για την τήρηση των σχετικών όρων
του άρθρου για το επιχειρηματικό απόρρητο.
5. Ο Επιστημονικά Υπεύθυνος του έργου αναλαμβάνει
την οργάνωση και την ενημέρωση αναλυτικού αρχείου
των συμβάσεων παροχής υπηρεσιών του Εργαστηρίου,
σε μορφή είτε έντυπη είτε ηλεκτρονική, σε συνεργασία με
τον Ε.Λ.Κ.Ε. ή την Εταιρεία Αξιοποίησης και Διαχείρισης της
Περιουσίας του Πανεπιστημίου Πατρών κατά περίπτωση.
6. Η εγκατάσταση ή απεγκατάσταση υλικού (hardware)
ή λογισμικού (software) στους ηλεκτρονικούς υπολογιστές του Εργαστηρίου επιτρέπεται μόνο από τα αρμόδια
προς τούτο όργανα του Τμήματος ή από εξουσιοδοτημένους τεχνικούς εταιρειών οι οποίες έχουν αναλάβει την
τεχνική υποστήριξη ή προμήθεια συγκεκριμένου εξοπλισμού. Μετακίνηση εξοπλισμού από τους χώρους των
Πανεπιστημιακών Εργαστηρίων απαγορεύεται, εκτός αν
αυτό γίνεται μετά από έγκριση των αρμόδιων οργάνων
του Τμήματος ή με σκοπό την επισκευή τους. Στη δεύτερη
περίπτωση, θα πρέπει να έχουν εκδοθεί, με ευθύνη του Ειδικού Τεχνικού Προσωπικού (Ε.Τ.Π.) του Εργαστηρίου και
της αναδόχου εταιρείας που θα αναλάβει την επισκευή τα
σχετικά παραστατικά που προβλέπονται κατά περίπτωση.
Άρθρο 15
Τηρούμενα βιβλία
Για τις ανάγκες του Εργαστηρίου τηρούνται σε έντυπη
ή ηλεκτρονική μορφή τα ακόλουθα βιβλία και στοιχεία:
- πρωτόκολλο εισερχόμενης-εξερχόμενης αλληλογραφίας
- βιβλίο πρακτικών-αποφάσεων
- βιβλίο περιουσιακών στοιχείων (πάγιος εξοπλισμός)
- βιβλίο τήρησης αποθήκης υλικών (αναλώσιμα)
- βιβλίο επιστημονικής δραστηριότητας
- φάκελος οικονομικών στοιχείων κάθε έτους και ετήσιου απολογισμού δραστηριοτήτων
- κατάλογος επιστημονικών βιβλίων και περιοδικών
- αρχείο ερευνητικών προγραμμάτων
- βιβλίο μεταβολών προσωπικού.
Με απόφαση του Διευθυντή, μπορεί να τηρείται και
κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις, τηρουμένων
των διατάξεων του Γενικού κανονισμού προστασίας δεδομένων (Γ.Κ.Π.Δ).
Άρθρο 16
Τίτλος - σφραγίδα
1. Η επωνυμία του Εργαστηρίου είναι «Εργαστήριο
Ελληνικής και Λατινικής Φιλοσοφικής Γραμματείας “Λίνος
Μπενάκης”». Η επωνυμία αναγράφεται σε κάθε έντυπό
του, μαζί με τον διακριτικό του τίτλο. Η επωνυμία και τα
στοιχεία του Διευθυντή του Εργαστηρίου αναγράφονται
στους χώρους του Τμήματος όπου είναι εγκατεστημένο
το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτή του Ιδρύματος,
με προσθήκη της επωνυμίας του καθώς και του διακριτικού του τίτλου.
3. Ανάλογη σφραγίδα με τα στοιχεία στην αγγλική
γλώσσα χρησιμοποιείται από το Εργαστήριο για την ξενόγλωσση αλληλογραφία του.
Διεθνής τίτλος Εργαστηρίου: «Center for Greek and
Latin Philosophical Literature “Linos Benakis”».
Άρθρο 17
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως
Πάτρα, 10 Ιανουαρίου 2024
Ο Πρύτανης
ΧΡΗΣΤΟΣ ΜΠΟΥΡΑΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(3)
Στην υπό στοιχεία οικ.172/4.1.2024 απόφαση της
Γραμματέως Αποκεντρωμένης Διοίκησης Κρήτης, που
δημοσιεύθηκε στην Εφημερίδα της Κυβερνήσεως (Β’ 93),
στη σελίδα 413 στο 3ο περιεχόμενο και στη σελίδα 415
στο θέμα της απόφασης, διορθώνεται:
το εσφαλμένο:
«Διαπιστωτική πράξη περί λύσης της Κοινωφελούς
Επιχείρησης του Δήμου Οροπεδίου Λασιθίου με την
επωνυμία «Δημοτική Κοινωφελής Επιχείρηση Οροπεδίου Λασιθίου (ΔΗΚΕ-ΟΛ)», σύμφωνα με την παρ. 1 του
άρθρου 29 του ν. 5056/2023 (Α’ 163).»,
στο ορθό:
«Διαπιστωτική πράξη περί λύσης της κοινωφελούς
επιχείρησης του Δήμου Χανίων με την επωνυμία «Κοινωφελής Επιχείρηση Πολιτισμού και Περιβάλλοντος
Δήμου Χανίων - Κέντρο Αρχιτεκτονικής της Μεσογείου,
ΚΕΠΠΕΔΗΧ-ΚΑΜ» σύμφωνα με την παρ. 1 του άρθρου
29 του ν. 5056/2023 (Α΄ 163).».
(Από το Εθνικό Τυπογραφείο)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 331/18.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200331.pdf | Tokens: 33293]